rejauldu/bengali-wikipedia huggingface dataset:
বৈদ্যুতিক আধান বা তড়িৎ আধান বা সংক্ষেপে  আধান বলতে কোনও বস্তুর একটি মৌলিক ধর্মকে বোঝায়, যার মাধ্যমে বৈদ্যুতিক ক্ষেত্রের সাথে বস্তুটির ক্রিয়া-প্রতিক্রিয়ার পরিমাপ করা যায়। কাজেই আধান বা চার্জ বলতে পদার্থের সেই মৌলিক ও বৈশিষ্ট্যমূলক ধর্মকে বুঝায় যার দরুন ঐ পদার্থটা আরেক্টা পদার্থের সহিত আকর্ষণ ও বিকর্ষণ অনুভব করে। এটা জগতের প্রতিটি পদার্থের মাঝে নিহিত। এটি হল ইংরেজি শব্দ চার্জ(Charge) এর পরিভাষা। আধান মূলত অতিপারমাণবিক কণার একটি ধর্ম যা ঐ কণার তড়িৎচুম্বক সম্পর্ক নিয়ন্ত্রণ করে। এক কথায়, পদার্থ সৃষ্টিকারী মৌলিক কণাসমূহের মৌলিক ও বৈশিষ্ট্যমূলক ধর্মকে আধান বা চার্জ বলে। বৈদ্যুতিক আধান দ্বারা আহিত পদার্থ তড়িচ্চুম্বকীয় ক্ষেত্র দ্বারা প্রভাবিত হয় এবং নিজেও তড়িচ্চুম্বকীয় ক্ষেত্র উৎপন্ন করে। কোন আহিত বস্তু এবং একটি তড়িচ্চুম্বকীয় ক্ষেত্রের মধ্যে আপেক্ষিক গতি বা সম্পর্ক তড়িচ্চুম্বকীয় বলের উৎস। অন্যভাবে বলা যায়, আধান হচ্ছে বস্তুর একটি ভৌত গুণ যা কোন তড়িচ্চুম্বকীয় ক্ষেত্রে স্থাপন করলে শক্তি অনুভব করে। বৈদ্যুতিক আধান দুই প্রকার ; যথা ১। ধনাত্নক ও ২। ঋণাত্মক (যথাক্রমে প্রোটন এবং ইলেকট্রন দ্বারা বাহিত)। সমধর্মী আধান পরস্পরকে বিকর্ষণ করে এবং বিপরীতধর্মী চার্জ পরস্পরকে আকর্ষণ করে। কোন বস্তুতে আধানের অনুপস্থিতিতে একটি বস্তুকে নিরপেক্ষ বলা হয়। আবার, বস্তুতে ধনাত্নক ও ঋণাত্মক আধানের সম পরিমাণ উপস্থিতেও বস্তুটিকে নিরপেক্ষ বলা হয়।  বৈদুতিক আধান অতিপারমানবিক ক্ষুদ্র কণা দ্বারা বাহিত হয়।পরমাণুর কেন্দ্রকে নিউক্লিয়াস বলা হয়। প্রোটন, নিউট্রন এবং ইলেকট্রন হচ্ছে তিনটি অতিপারমানবিক ক্ষুদ্র কণা যা পরমাণু গঠন করে।  উৎপত্তি ঘর্ষণের ফলে এক বস্তু হতে অন্য বস্তুতে ইলেকট্রন স্থানান্তরিত হয়। তখন বস্তুসমূহ তড়িতাহিত হয়। ইলেকট্রনের চার্জধর্মী আচরণের কারণে বস্তু আধানগ্রস্ত হয়। এভাবে আধানের উৎপত্তি হয়। এছাড়াও পরিবহন (conduction), আবেশ (induction) আর মেরুকরণের (polarisation) কারণেও পদার্থের আধানপ্রাপ্তি ঘটে ।  আধানের সংরক্ষণশীলতা  জগতে মোট আধানের পরিমাণ একই। আধানের সৃষ্টি বা ধ্বংস হয় না। কোনো ভৌত প্রক্রিয়ায় আধান এক বস্তু হতে অন্য বস্তুতে স্থানান্তরিত হয়, কিন্তু আধান তৈরি বা ধ্বংস হয় না।  আধানের কোয়ান্টায়ন  চার্জ নিরবিচ্ছিন্ন নয়, একটি ন্যূনতম পূর্ণ সংখ্যার গুণিতক। এ ন্যূনতম চার্জ হলো একটি প্রোটন বা ইলেকট্রনের চার্জ এবং এর মান 1.6×10^-19 কুলম্ব। এ চার্জকে e দ্বারা প্রকাশ করা হয়। q=±ne যেখানে n পূর্ণ সংখ্যা। অর্থাৎ চার্জ কোয়ান্টায়িত।  বিষয়শ্রেণী:তড়িৎচুম্বকত্ব বিষয়শ্রেণী:তড়িৎ প্রকৌশল বিষয়শ্রেণী:পদার্থবিজ্ঞান বিষয়শ্রেণী:অসম্পূর্ণ বিষয়শ্রেণী:রাসায়নিক ধর্ম বিষয়শ্রেণী:সংরক্ষণ সূত্র বিষয়শ্রেণী:বিদ্যুৎ বিষয়শ্রেণী:স্থির তড়িৎ বিষয়শ্রেণী:ভৌত রাশি
মাটিয়াস মাইয়ার (, ; জন্ম: ৯ জুন ১৯৯০) হলেন একজন সাবেক অস্ট্রীয় অ্যালপাইন স্কিয়ার। তিনি আন্তর্জাতিক প্রতিযোগিতার মঞ্চে অ্যালপাইন স্কিইংয়ের ডাউনহিল বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করতেন।  ২০০৯ সালে অ্যালপাইন স্কিইংয়ে অভিষেক করা মাইয়ার অস্ট্রিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ৩টি স্বর্ণ পদকসহ সর্বমোট ৪টি পদক জয়লাভ করেছেন।  প্রারম্ভিক জীবন মাটিয়াস মাইয়ার ১৯৯০ সালের ৯ই জুন তারিখে অস্ট্রিয়ার আফ্রিৎস আম সিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মাইয়ার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি অ্যালপাইন স্কিইংয়ের পুরুষদের ডাউনহিল প্রতিযোগিতায় অংশগ্রহণ করেছিলেন। মাইয়ার ১:৪২.৮৫ সময় নিয়ে প্রতিযোগিতা প্রতিযোগিতা সম্পন্ন করেছিলেন, যার মাধ্যমে তিনি ব্রোঞ্জ পদক জয়লাভ করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় পুরুষ অ্যালপাইন স্কিয়ার বিষয়শ্রেণী:অস্ট্রিয়ার অলিম্পিক অ্যালপাইন স্কিয়ার বিষয়শ্রেণী:২০২২ শীতকালীন অলিম্পিকের অ্যালপাইন স্কিয়ার বিষয়শ্রেণী:অ্যালপাইন স্কিইংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী অস্ট্রীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৪ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী অস্ট্রীয়
এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।   সারাংশ   পুরুষদের   বছরআয়োজকফাইনালতৃতীয় স্থান নির্ধারনী খেলাবিজয়ীস্কোররানার-আপতৃতীয় স্থানস্কোরচতুর্থ স্থান২০১১  বিস্তারিতওরডোস, অন্তর্দেশীয় মঙ্গোলিয়া,  চীন০–০ (অ.স.প.)  (৪–২)  জরিমানা১-০২০১২  বিস্তারিতআহমদ বিন আলি স্টেডিয়াম, দোহা, কাতার৫–৪৩-১২০১৩বিস্তারিতকাকামিগাহারা,গিফু প্রশাসনিক অঞ্চল, জাপান৩–১৩-০২০১৬  বিস্তারিত কুয়ান্তান, মালয়েশিয়া৩–২১-১ (৩–১)২০১৮  বিস্তারিত মাস্কাট, ওমান and  (Joint Winners)2–2 (3–2 s.o.)২০২১ বিস্তারিতমাওলানা ভাসানী হকি স্টেডিয়াম, ঢাকা, বাংলাদেশ3–3 (4–2 s.o.)4–3  সর্বাধিক সফল দল  দলপদবিরানার-আপতৃতীয় স্থানচতুর্থ স্থানআয়োজন৩ (২০১২, ২০১৩)২ (২০১১, ২০১৬)১ (২০২১)০৩ (২০১১, ২০১৬)১ (২০১২)১ (২০২১)০১ (২০১২)১ (২০১৬)০২ (২০১৩, ২০২১)১ (২০১১)১৪ (২০১১,২০১২,২০১৩,২০১৬)১২ (২০১২,২০১৩)১  দলের উপস্থিতি  দল২০১১২০১২২০১৩২০১৬মোট ৬ষ্ঠ ৪র্থ৪র্থ  ৩১ম২য়৫ম  ৩ ৪র্থ৬ষ্ঠ২য়  ৩৩য়৩য়৩য়  ৩ - ৫ম   ২২য়১ম১ম  ৩ ৫ম -    ২   মহিলাদের  বছর স্বাগতিক ফাইনাল তৃতীয় স্থান নির্ধারনী খেলা বিজয়ী স্কোর রানার্সআপ তৃতীয় স্থান স্কোর চতুর্থ স্থান ২০১০ Busan, দক্ষিণ কোরিয়া২–১২–১২০১১ ওরডোস, চীন৫–৩৩–২২০১৩ কাকামিগাহারা, জাপান১–০৩-১২০১৬ বিস্তারিতসিঙ্গাপুর২–১২–১  দলের উপস্থিতি  দল২০১০২০১১২০১৩মোট ৪র্থ ২য়৪র্থ৩৩য়৪র্থ২য়৩২য়৩য়১ম ৩ -  - ৩য়১১ম ১ম - ২   তথ্যসূত্র   বিষয়শ্রেণী:আন্তর্জাতিক দলের জন্য এশিয়াতে ফিল্ড হকি প্রতিযোগিতা বিষয়শ্রেণী:মহিলাদের আন্তর্জাতিক ফিল্ড হকি প্রতিযোগিতা
থাম্ব|অ্যাপ্রোপিডিয়া ওয়ার্ল্ড   অ্যাপ্রোপিডিয়া ইন্টারনেট-এর একটি ওয়েবসাইট যেখানে পরিবেশ সংরক্ষণ, নতুন প্রযুক্তি বা কৌশল ব্যবহার করা ইত্যাদির ওপর লেখালেখি হয়। এই ওয়েবসাইট উইকি পদ্ধতি ব্যবহার করে।Joshua M. Pearce, Lonny Grafman, Thomas Colledge, and Ryan Legg, “Leveraging Information Technology, Social Entrepreneurship and Global Collaboration for Just Sustainable Development” Proceedings of the 12th Annual National Collegiate Inventors and Innovators Alliance Conference, pp. 201–210, 2008. Full text:  পরিবেশ সংরক্ষণ ও অন্যান্য দিকে বিভিন্ন নন-প্রফিট প্রতিষ্ঠান আপ্রোপিডিয়া ব্যবহার করে। পূর্ণ অঙ্কীয় প্রকল্প সহ।  অ্যাপ্রোপিডিয়াতে মিডিয়াউইকি সফটওয়্যার ব্যবহার করা হয়। এই ওয়েবসাইটে বর্তমান ৬০০০এরও অধিক লেখা ও ২৪০০এরও অধিক ফাইল আছে।   ইতিহাস  বিভিন্ন পরিবেশ সংরক্ষণের সাথে জড়িত কার্যক্রমে বিশেষ ভূমিকা গ্রহণ করার পরে লনি গ্রেফমেন ২০০৬ সালে, সঠিক প্রযুক্তি সম্বন্ধীয় ওয়েবসাইট অ্যাপ্রোপিডিয়া উন্মুক্ত করেন। আরন এণ্ট্রিম ও গেব্রিয়েল ক্রস তাদের মিডিয়াউইকি ইঞ্জিন ব্যবহার করতে পরামর্শ প্রদান করেন।   আরও দেখুন   বাংলা উইকিপিডিয়া  উইকিসংকলন  বিকাশপিডিয়া   তথ্যসূত্র    বহিঃসংযোগ      বিষয়শ্রেণী:ওয়েবসাইট বিষয়শ্রেণী:তথ্য প্রযুক্তি বিষয়শ্রেণী:প্রযুক্তি ওয়েবসাইট বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:মার্কিন ওয়েবসাইট বিষয়শ্রেণী:উইকিসমূহ
২০০৯ শ্রীলঙ্কা জাতীয় ক্রিকেট দলের উপর আক্রমণ ৩ মার্চ, ২০০৯ তারিখে সংঘটিত হয়। এতে শ্রীলঙ্কা ক্রিকেট দলের সদস্যদের নিয়ে বহনকারী একটি বাসকে ১২জন বন্দুকধারী পাকিস্তানের লাহোরে অবস্থিত গাদ্দাফি স্টেডিয়ামের কাছাকাছি এলাকায় আক্রমণ করে। ক্রিকেটারগণ তখন স্বাগতিক পাকিস্তান ক্রিকেট দলের বিরুদ্ধে দ্বিতীয় টেস্টের তৃতীয় দিনে খেলার প্রস্তুতি নিচ্ছিলেন। শ্রীলঙ্কা জাতীয় ক্রিকেট দলের ছয়জন সদস্য আঘাতপ্রাপ্ত হন। ছয় পাকিস্তানি পুলিশ ও দুইজন নিরীহ সাধারণ নাগরিক এতে প্রাণ হারান। ফিলিস্তিনের সশস্ত্র জঙ্গী কর্তৃক ১৯৭২ সালে মিউনিখে অনুষ্ঠিত গ্রীষ্মকালীন অলিম্পিকে অংশগ্রহণকারী ইসরাইলি ক্রীড়াবিদদের নিহত হবার পর এটিই প্রথম কোন জাতীয় ক্রীড়া দলের উপর সন্ত্রাসী আক্রমণ। ব্যাপকভাবে বিশ্বাস করা হয় যে, এ আক্রমণটি লস্কর-ই-ঝাংভি জঙ্গী সংগঠন কর্তৃক পরিচালিত হয়েছিল।   প্রেক্ষাপট  পাকিস্তানে দীর্ঘদিন ধরেই সফরকারী ক্রিকেট দলগুলো নিরাপত্তা সংক্রান্ত বিষয়ে আলাপ করে আসছে। মে, ২০০২ সালে নিউজিল্যান্ড ক্রিকেট দল তাদের অবস্থানকারী হোটেলের বাইরে আত্মঘাতী বোমা হামলার ফলে টেস্ট সিরিজ বাতিল করে পাকিস্তান থেকে নিজ দেশে ফেরত যায়। অবশ্য পরবর্তীকালে ২০০৩-০৪ মৌসুমে তাদের অঙ্গীকার বাস্তবায়নে পাকিস্তান সফরে এসেছিল নিউজিল্যান্ড দল। সাম্প্রতিককালে অস্ট্রেলিয়া ক্রিকেট দল মাঠের পর্যাপ্ত নিরাপত্তা না থাকায় সফর করতে অস্বীকার করে। মুম্বই আক্রমণের প্রেক্ষিতে ভারত ক্রিকেট দল পাকিস্তান সফর স্থগিত করে ও তাদের স্থলাভিষিক্ত হয় শ্রীলঙ্কা ক্রিকেট দল।  সফরকারী শ্রীলঙ্কা দলকে পাকিস্তান সরকার রাষ্ট্রপতি-ধাঁচের সর্বোচ্চ নিরাপত্তার কথা ঘোষণা করে।  ২০০৪ সালে লস্কর-ই-তৈয়বা ক্রিকেট খেলার বিপক্ষে ফতোয়া জারি করে। সংগঠনটি ক্রিকেট খেলাকে ইসলামবিরুদ্ধ বলে জানায়।Islamists wage war against cricket, 'the other religion' , The Australian, 2009-03-06 অক্টোবর, ২০০৭ সালে দক্ষিণ আফ্রিকার সফরের পর শ্রীলঙ্কা দলের এ সফর পাকিস্তানে প্রথম টেস্ট সফররূপে পরিচিতি পায়।   আক্রমণ  কর্মকর্তাদের মতে, লাহোরের কেন্দ্রস্থলে লিবার্ট স্কয়ারের কাছে ১২জন বন্দুকধারী আত্মগোপনে ছিল। তারা শ্রীলঙ্কা দলকে গাদ্দাফি স্টেডিয়ামে বহনকারী বাসের জন্য অপেক্ষা করছিল। বাসটি রাস্তা অতিক্রমকালে অতর্কিতে বাসকে লক্ষ্য করে গুলি করতে শুরু করে। পাকিস্তানি পুলিশ শ্রীলঙ্কা দলকে রক্ষার্থে পাল্টা গুলি চালায়। গুলি চলাকালে ছয় পুলিশ ও দুইজন নিরীহ সাধারণ ব্যক্তি নিহত হয়। কিছু প্রতিবেদনে প্রকাশ পায় যে, পাকিস্তানের নিরাপত্তা রক্ষীরা পালিয়ে যেতে বাধ্য হন। প্রায় ২০ মিনিট পর রকেট লাঞ্চার ও গ্রেনেড ফেলে সশস্ত্র বন্দুকধারীরা পালিয়ে যান।  বন্দুকধারীরা প্রথমে বাসের চাকা লক্ষ্য করে আঘাত হানে। পরবর্তীতে তারা বাসকে লক্ষ্য করে আঘাত চালায়। আক্রমণকারীরা বাসে রকেট আক্রমণ চালালেও তা লক্ষ্যে আঘাত হানতে ব্যর্থ হয় ও নিকটস্থ বৈদ্যুতিক খুঁটিতে আঘাত হানে। বাসচালক মেহার মোহাম্মদ খলিল প্রায় ৫০০ মিটার বাসকে সম্মুখে স্টেডিয়ামের কাছে নিয়ে যেতে সমর্থ হন। খলিলকে তার সাহসিকতায় বীর বনে যান। এছাড়াও আক্রমণকারীরা বাসকে লক্ষ্য করে গ্রেনেড ছুড়ে যা বাস চলে যাবার পর বিস্ফোরিত হয়।   তথ্যসূত্র    বহিঃসংযোগ   The Guardian's portal on the attack  বিষয়শ্রেণী:২০০৯-এ শ্রীলঙ্কান ক্রীড়া বিষয়শ্রেণী:২০০৯-এ গণহত্যা বিষয়শ্রেণী:পাকিস্তানের ক্রিকেটের ইতিহাস বিষয়শ্রেণী:শ্রীলঙ্কার ক্রিকেটের ইতিহাস বিষয়শ্রেণী:পাকিস্তান-শ্রীলঙ্কা সম্পর্ক বিষয়শ্রেণী:গাদ্দাফি স্টেডিয়াম বিষয়শ্রেণী:শ্রীলঙ্কান ক্রিকেটের ইতিহাস বিষয়শ্রেণী:পাকিস্তানে আগ্নেয়াস্ত্র দ্বারা মৃত্যু বিষয়শ্রেণী:২০০৯-এ এশিয়ায় খুন
দশভূমিক সূত্র (; ) বা দশধাপ সূত্র হলো প্রাথমিক প্রভাবশালী মহাযান সূত্রগুলির মধ্যে একটি। সূত্রটি অবতংসক সূত্রের ২৬তম অধ্যায় হিসেবেও আবির্ভূত হয়। আধুনিক বৌদ্ধ অধ্যয়ন পণ্ডিতরা সাধারণত মনে করেন যে মহাযান সূত্রগুলি প্রথম খ্রিস্টপূর্ব ১ম শতাব্দী থেকে খ্রিস্টপূর্ব ১ম শতাব্দীর মধ্যে আবির্ভূত হতে শুরু করে। ভারতে বৌদ্ধধর্মের পতন না হওয়া পর্যন্ত এগুলি রচনা, সংকলিত এবং সম্পাদনা অব্যাহত ছিল।   বিষয়বস্তু  দশভূমিক সূত্রে, বুদ্ধ বিকাশের দশটি পর্যায় বর্ণনা করেছেন যেগুলো পূর্ণ জ্ঞান ও বুদ্ধত্ব অর্জনের জন্য একজন বোধিসত্ত্বকে অবশ্যই অগ্রসর হতে হবে, সেইসাথে বুদ্ধ প্রকৃতির বিষয় এবং আলোকিত হওয়ার আকাঙ্ক্ষার জাগরণ।   তথ্যসূত্র    বহিঃসংযোগ   List of Mahayana Sutras   The Phenomenal Flower Garland    An English translation by 84000: Translating the Words of the Buddha  বিষয়শ্রেণী:মহাযান সূত্র বিষয়শ্রেণী:বৈপুল্য সূত্র
দ্য বাই বাই ম্যান ২০১৭ সালে মুক্তিপ্রাপ্ত একটি মার্কিন অতিপ্রাকৃত হরর চলচ্চিত্র। এটি পরিচালনা করেছেন স্টেসি টাইটেল আর এর গল্প লিখেছেন জোনাথন পেনার। গল্পটি রবার্ট ড্যামন শ্নেক রচিত দ্য প্রেসিডেন্ট'স ভ্যাম্পায়ার নামক বইয়ের দ্য ব্রীজ টু বডি আইল্যান্ড শীর্ষক অধ্যায়ের উপর ভিত্তি করে লেখা হয়েছে। চলচ্চিত্রটিতে অভিনয় করেছেন ডগলাস স্মিথ, লুসিয়েন ল্যাভিসকাউন্ট, ক্রেসিডা বোনাস, ডগ জোন্স, ক্যারি-অ্যানে মস, ফ্যায়ি ডোনাওয়ে ও জেনা ক্যানেল।  চলচ্চিত্রটির ধারণকার্য শুরু হয় ২০১৫ সালের ২ নভেম্বর ওহাইওর ক্লেভিল্যান্ডে। অত:পর ২০১৭ সালের ১৩ জানুয়ারি এসটিএক্স এন্টারটেইনমেন্ট এটি মার্কিন যুক্তরাষ্ট্রে মুক্তি দেয়। মুক্তি পাবার পর এটি মূলত নেতিবাচক প্রতিক্রিয়া লাভ করে। চলচ্চিত্রটি নির্মাণে ব্যয় হয়েছে ৭৪ লক্ষ মার্কিন ডলার আর এটি আয় করেছে ২ কোটি ৪৬ লক্ষ মার্কিন ডলার।  শ্রেষ্ঠাংশে  এলিয়ট চরিত্রে ডগলাস স্মিথ  জন চরিত্রে লুসিয়েন ল্যাভিসকাউন্ট  সাশা চরিত্রে ক্রেসিডা বোনাস  দ্য বাই বাই ম্যান চরিত্রে ডগ জোন্স  ডিটেকটিভ শ চরিত্রে ক্যারি-অ্যানে মস  মিসেস রেডমন চরিত্রে ফ্যায়ি ডোনাওয়ে তরুণী মিসেস রেডমন চরিত্রে কিলিন উডওয়েল  ভার্জিল চরিত্রে মাইকেল ট্রাকো  মিসেস ওয়াটকিন্স চরিত্রে ক্লিও কিং  কিম চরিত্রে জেনা ক্যানেল  অ্যালিস চরিত্রে এরিকা ট্রেম্বলে  ল্যারি চরিত্রে লেই ওয়ানেল  তথ্যসূত্র  বহিঃসংযোগ      বিষয়শ্রেণী:২০১৭-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০১৭-এর লোমহর্ষক চলচ্চিত্র বিষয়শ্রেণী:২০১০-এর দশকের অতিপ্রাকৃত চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:১৯৬৯-এর পটভূমিতে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
চিনা বটেরা বা বৃষ্টি বটেরা (Coturnix coromandelica) ()  ফ্যাজিয়ানিডি (Phasianidae) গোত্র বা পরিবারের অন্তর্গত কোটারনিক্স (Coturnix) গণের এক প্রজাতির বুনো কোয়েল।বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ৩২৯। এরা দক্ষিণ ও দক্ষিণ-পূর্ব এশিয়ার স্থানীয় পাখি। প্রায় ২৯ লক্ষ বর্গ কিলোমিটারএলাকা জুড়ে এদের আবাস।Coturnix coromandelica , BirdLife International এ চিনা বটেরা বিষয়ক পাতা। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।Coturnix coromandelica, The IUCN Red List of Threatened Species এ চিনা বটেরা বিষয়ক পাতা। বিগত কয়েক বছরে এরা সংখ্যায় বাড়েনি আবার আশঙ্কাজনক হারে কমেও যায় নি।  বাংলাদেশের ১৯৭৪ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৪-৫।  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৮   বিস্তৃতি  thumb|left|স্ত্রী চিনা বটেরা, মহারাষ্ট্র, ভারত বাংলাদেশ, ভারত, পাকিস্তান, শ্রীলঙ্কা, মিয়ানমার, কম্বোডিয়া, থাইল্যান্ড, ভিয়েতনাম ও নেপাল জলার তিতিরের প্রধান আবাসস্থল।   বিবরণ  thumb|পুরুষ চিনা বটেরা, মহারাষ্ট্র, ভারত চিনা বটেরার আকৃতি প্রকৃতি প্রায় সাধারণ গৃহপালিত কোয়েলের মতই। এদের পালক মেটে রঙের। মাথা গাঢ় বর্ণের তাতে অনেকগুলো সাদা দাগ। সাদা মোটা ভ্রু ঘাড়ে গিয়ে ঠেকেছে আর চোখ-ডোরা ঠোঁটে গিয়ে ঠেকেছে। পিঠ আর ডানা সাদা দাগযুক্ত। বুকে অনেকটুকু অংশ ঘিরে কালো দাগ থাকে। চোখ বাদামী বর্ণের, পা সাদা, ঠোঁট সীসা বর্ণের। এমনিতে স্ত্রী ও পুরুষ বটেরা দেখতে একই রকম, তবে পুরুষের কালো দাগটি বেশি বড়। জলার তিতিরের দৈর্ঘ্য কমবেশি ১৮ সেন্টিমিটার।   আচরণ   গ্রীষ্মমণ্ডলীয় ঘাসবন আর পাহাড়ী শুষ্ক বনাঞ্চল চিনা বটেরার পছন্দের বিচরণস্থল। বাদাম, ঘাস ও আগাছার বীজ, পোকামাকড় আর তাদের লার্ভা এদের প্রধান খাদ্য। বালুতে গোসল করতে পছন্দ করে। পুরুষ বটেরা বেশি ডাকে। সাধারণত পর পর দুইবার হুইট-হুইট শব্দে ডাকে। অনেক সময় ধাতব চ্রিঙ্ক-চ্রিঙ্ক শব্দে ডাকে। সকাল আর সন্ধ্যায় বেশি ডাকে। প্রজনন ঋতুতে রাতেও ডাক শোনা যায়।   প্রজনন   সাধারণত বর্ষাকাল এদের প্রজনন ঋতু। স্থানভেদে প্রজনন ঋতুর বিভিন্নতা দেখা যায়। তবে মার্চ থেকে অক্টোবর এদের প্রজনন ঋতু। ফসলের গোড়ায়, তৃণভূমির ছোট খাদ, ছোট ঝোপঝাড় কিংবা সমতল ঘাসবনে এরা বাসা করে। বাসা বানানো হয় ঘাসের ডগা দিয়ে। বাসা বানানো শেষে ৪ থেকে ৬টি ডিম পাড়ে, এর বেশিও ডিম পাড়ে। এক বাসায় অন্য স্ত্রী বটেরাও এসে ডিম পাড়ে। ১৬ থেকে ১৯ দিন পর ডিম ফুটে ছানা বের হয়। ছানা ফোটার পর বাবা বটেরা অনেক আগ্রাসী হয়ে ওঠে। স্ত্রী ও পুরুষ বটেরা দুজনেই ছানা প্রতিপালন করে। ছানারা আট মাস বয়স পর্যন্ত বাবা-মার সাথে থাকে।Coturnix coromandelica, Encyclopedia of Life, চিনা বটেরা বিষয়ক পাতা।   বহিঃসংযোগ    The Internet Bird Collection, চিনা বটেরার আলোকচিত্র ও ডাক। কয়েল পাখির পালার আগে যেই বিষয় গুলো জানা দরকার, রোগ, খাবার, পালন পদ্ধতি    তথ্যসূত্র   বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:নেপালের পাখি বিষয়শ্রেণী:শ্রীলঙ্কার পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:কম্বোডিয়ার পাখি বিষয়শ্রেণী:কোটারনিক্স বিষয়শ্রেণী:১৭৮৯-এ বর্ণিত পাখি বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
(Q)  ৫  ৩  ০  ০  ২   ৮  +৪.৫৪৭  ২০১৯ আইসিসি টি২০ বিশ্বকাপ বাছাইপর্বে অগ্রসর। (Q)   ৫  ৩  ০  ০  ২  ৮  +১.৩৬৩  ৫  ২   ১  ০  ২   ৬  +০.৩৯৪  (H)  ৫  ২  ২  ০  ১  ৫  +০.৫৮৭  ৫  ০   ৩  ০  ২  ২  –৩.০২৮  ৫  ০   ৪  ০  ১  ১  –২.৩৬১ (H) আয়োজক, (Q) যোগ্যতা অর্জন করেছে আফ্রিকা
থাম্ব|250px|Yashica MF-2 super  ইয়াশিকা (Yashica) জাপানী ক্যামেরা উৎপাদনকারী সংস্থা। এর যাত্রা শুরু করে ১৯৪৯ এর ডিসেম্বরেHeiberg, Milton, The Yashica Guide, A Modern Camera Guide Series Book, New York: Amphoto Press, , p. 10, জাপানের নাগানোতে। ৫৬৬ ডলার নিয়ে শুরুর সময় এই কোম্পানির নাম ছিল ইয়াশিমা সিইকি কোম্পানি যার ৮জন কর্মচারী ইলেকট্রিক ঘড়ির যন্ত্রাংশ তৈরি করত। এর পর তারা ক্যামেরার যন্ত্রাংশ তৈরি শুরু করে এবং ১৯৫৩ তে তারা তাদের তৈরি সম্পূর্ণ ক্যামেরা ইয়াশিমাফ্লেক্স নামে বাজারে আনে। ১৯৮৩ সনে সিরামিক পণ্যের বৃহৎ নির্মাতা প্রতিষ্ঠান কয়োসিরা ইয়াশিকা কিনে নেয়।  ২০০৫ সনে কয়োসিরা তাদের সকল ইয়াশিকা, কনট্যাক্স ও কয়োসিরা ব্রান্ডের ডিজিটাল ও ফিল্ম ক্যামেরা উৎপাদন বন্ধ ঘোষণা করে। এই ক্যামেরাগুলো রিল দ্বারা চলতো।কিন্তু বর্তমানে ডিজিটাল ক্যামেরা বের হওয়ার পর এগুলোর তেমন চল নেই। তাই এখন রিল ও আর পাওয়া যায়না।আর এই ক্যামেরাগুলোতে ছবি তোলা খুব ব্যায়বহুল। আর একটা রিল দিয়ে মাত্র ৩৬তা ছবি তোলা যায় এবং ছবিগুলো মন মতো না হলেও ডিলিট করা যায় না। অর্থাৎ ছবি খারাপ হোক আর ভালো হোক মাত্র ৩৬টি ছবিই তোলা যায়। যার কারণে বর্তমানে এগুলোর তেমন একটা চল নেই। তবে বর্তমানে এগুলো একটা এথনিক জিনিসে পরিনত হয়েছে। এই ক্যামেরা গুলো তাদের ঘরেই পাওয়া যায় যাদের ঘরের কেউ আগে বিদেশ থাকতো।তাই এগুলো তেমিন একটা দেখতে পাওয়া যায়না।এবং এগুলো একটা সেকেন্ড হেন্ড ক্যামেরার দাম বর্তমানে ৫০০০ থেকে ১০০০০  টাকা। কারণ এগুলো বর্তমানে বাড়িতে সাজিয়ে রাখার জন্যই কেনা হয়।বর্তমানে অনেক শৌখিন পরিবারে এগুলো দেখা যায়।   তথ্যসূত্র   বিষয়শ্রেণী:জাপানের আলোকচিত্র কোম্পানি বিষয়শ্রেণী:জাপানি মার্কা বিষয়শ্রেণী:জাপানের বিলুপ্ত প্রতিরক্ষা কোম্পানি
শাহজাহান খান ( - ২৮ নভেম্বর ২০২২) ছিলেন বাংলাদেশি রাজনীতিবিদ। তিনি পটুয়াখালী-৩ আসনের সংসদ সদস্য ছিলেন।  জন্ম ও শিক্ষাজীবন শাহজাহান খানের জন্ম  সালে পটুয়াখালীর গলাচিপার চিকনিকান্দি ইউনিয়নের দক্ষিণ সুতাবাড়ীয়ায়। তার বড় ছেলে পটুয়াখালী জেলা যুবদলের ভারপ্রাপ্ত সাধারণ সম্পাদক শিপলু খান।  রাজনৈতিক ও কর্মজীবন শাহজাহান খান পটুয়াখালী জেলা বিএনপির সাধারণ সম্পাদক ও সহ সভাপতি ছিলেন।  ১৫ ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে পটুয়াখালী-৩ আসন থেকে সংসদ সদস্য নির্বাচিত হন।  তথ্যসূত্র  বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:২০২২-এ মৃত্যু বিষয়শ্রেণী:১৯৫০-এর দশকে জন্ম বিষয়শ্রেণী:গলাচিপা উপজেলার ব্যক্তি
রতন (বৈজ্ঞানিক নাম: Catochrysops panormus(C. Felder)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিওম্মাটিনি' উপগোত্রের সদস্য।   আকার   রতন এর প্রসারিত অবস্থায় ডানার আকার ২৫-৩৫ মিলিমিটার দৈর্ঘ্যের হয়। উপপ্রজাতি  রতন এর উপপ্রজাতিগুলো হলো:   Catochrysops panormus batchiana Tite, 1959 – Bachan, Halmahera, Obi  Catochrysops panormus caerulea Tite, 1959 – New Hebrides  Catochrysops panormus caledonica Felder – Loyalty Islands  Catochrysops panormus exiguus (Distant, 1886) – Sumatra, Taiwan, southern Yunnan  Catochrysops panormus panormus Sri Lanka, India, Indochina  Catochrysops panormus papuana Tite, 1959 – Aru, West Papua, Papua, Bismarck Archipelago  Catochrysops panormus platissa (Herrich-Schäffer, 1869) – Torres Strait Islands, northern Australia - New South Wales (Byron Bay)  Catochrysops panormus pura Tite, 1959 – Solomon Islands (not Rennell Island)  Catochrysops panormus rennellensis Howarth, 1962 – Rennell Island  Catochrysops panormus timorensis Tite, 1959 – Timor, Wetar, Kissar  ভারতে প্রাপ্ত রতন এর উপপ্রজাতিসমূহ হল-   Catochrysops panormus exiguus Distant, 1886 – Malay Silver Forget-me-not  Catochrysops panormus andamanica Tite, 1959 – Andaman Silver Forget-me-not   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৬০-এ বর্ণিত প্রজাপতি
লক্ষ্মীপুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।   আয়তন  ২৮.২৬ বর্গ কিলোমিটার।।   অবস্থান ও সীমানা  লক্ষ্মীপুর সদর উপজেলার মধ্যাংশে লক্ষ্মীপুর পৌরসভার অবস্থান। এ পৌরসভার উত্তরে দক্ষিণ হামছাদী ইউনিয়ন; পূর্বে পার্বতীনগর ইউনিয়ন, বাঙ্গাখাঁ ইউনিয়ন ও লাহারকান্দি ইউনিয়ন; দক্ষিণে টুমচর ইউনিয়ন ও শাকচর ইউনিয়ন এবং পশ্চিমে চর রুহিতা ইউনিয়ন ও দালাল বাজার ইউনিয়ন অবস্থিত।   প্রতিষ্ঠাকাল  ১৯৭৬ সালের ১ সেপ্টেম্বর তৎকালীন ৫নং বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে।   প্রশাসনিক এলাকা  লক্ষ্মীপুর পৌরসভায় ১৫টি ওয়ার্ড রয়েছে। এ পৌরসভার প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।   যোগাযোগ ব্যবস্থা  ঢাকা সায়েদাবাদ বাস টার্মিনাল থেকে লক্ষ্মীপুরের দূরত্ব প্রায় ২২০ কি.মি. এবং চট্টগ্রাম এ.কে খাঁন বাস টার্মিনাল থেকে প্রায় ১৭৫ কি.মি...   জনসংখ্যা  লক্ষ্মীপুর পৌরসভায় জনসংখ্যা প্রায় ১৫০০০০ জন। পুরুষ ভোটার সংখ্যা ৩০১১০ জন মহিলা ভোটার সংখ্যা ২৮৯৬৪ জন   শিক্ষা  লক্ষ্মীপুর পৌরসভায় শিক্ষার হার প্রায় ৪৫ শতাংশ স্বাক্ষরতার হার প্রায় ৮৫ শতাংশ।   অর্থনীতি  এখানকার অর্থনীতি প্রধানত কৃষিনির্ভর।   জনপ্রতিনিধি  বর্তমান মেয়র নাহিয়ান ইমরান   আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর জেলার পৌরসভা বিষয়শ্রেণী:লক্ষ্মীপুর সদর উপজেলা
ফিউনারেল স্ট্রিপার হল বহিরাগত নৃত্যশিল্পী, সাধারণত অল্পবয়সী মহিলারা, যারা মৃতের জীবন উদযাপন করার জন্য এবং শোকার্তদের আকৃষ্ট করার উপায় হিসাবে অন্ত্যেষ্টিক্রিয়ায় বা অন্ত্যেষ্টিক্রিয়ার শোভাযাত্রায় গায় ও নাচে এবং কাপড় খুলে ফেলে। April 24, 2015, BBC News, China: Funeral strippers in authorities' sights: The Chinese authorities say they will push to end the rural practice of having strippers perform at funerals, Retrieved April 24, 2015, "In both cases, both organisers and performers have been punished, it said, adding that it will work with police to stamp out the practice" Sam Thielman, 23 April 2015, The Guardian, Party's over: China authorities crack down on funeral stripping: Ministry of culture said it will work with police to prevent people from hiring erotic entertainment meant to celebrate the deceased and attract mourners, Retrieved April 24, 2015, "In China, the bereaved often put on elaborate entertainment to send the departed off in style and draw more mourners to the ceremony" ফিউনারেল স্ট্রিপিংয়ের উদ্ভব হয়েছে তাইওয়ানে এবং এটি সবচেয়ে সাধারণ তবে ঐতিহ্যটি কীভাবে এসেছে তা অজানা। এটি চীনের মূল ভূখণ্ডের গ্রামীণ অঞ্চল পর্যন্ত ছড়িয়ে পড়েছে কিন্তু চীন সরকার এই অনুশীলনটিকে আপত্তিকর এবং অশ্লীল মনে করে এটি বন্ধ করার চেষ্টা করছে।  February 24, 2018, BBC News, Why do some Chinese funerals involve strippers?, Retrieved February 24, 2018, "....."   পটভূমি  উত্তরণের আচার হিসাবে, সারা বিশ্বে অন্ত্যেষ্টিক্রিয়ায় প্রায়শই অনুষ্ঠানটি চিহ্নিত করার জন্য গান ও নাচ হয়, যদিও নগ্ন হওয়ার অনুশীলন বিরল। তাইওয়ানে, একটি প্রথা হল পেশাদার বিনোদনকারীদের অন্ত্যেষ্টিক্রিয়ায় পারফর্ম করার জন্য, যেমন একজন পেশাদার শোকাহত, একটি পরিবারকে সঠিক মেজাজ স্থাপনে সহায়তা করার জন্য ভাড়া করা হয়, বিশেষ করে যখন আত্মীয়রা দূরবর্তী রয়েছে বা অন্ত্যেষ্টিক্রিয়ায় যোগ দিতে সমস্যা হয়েছে। অন্ত্যেষ্টিক্রিয়া স্ট্রিপার নিয়োগের অভ্যাস এই অভ্যাস থেকে বেড়ে উঠতে পারে। বিবিসি নিউজ অনুসারে, অন্ত্যেষ্টিক্রিয়ায় সহায়তা করার জন্য পেশাদার নিয়োগের অভ্যাস পরিবর্তন করা হচ্ছে। Allie Jaynes, BBC World Service, Taipei, 26 February 2013, BBC News, Taiwan's most famous professional mourner, Retrieved April 24, 2015, "Traditional Taiwanese funerals are elaborate, combining sombre mourning with louder, up-tempo entertainment to fire up grieving spirits"  ১৮০০-এর দশকের শেষের দিকে মন্দিরের অনুষ্ঠানে নারীদের পোশাক খুলে ফেলার ঐতিহাসিক রেকর্ড রয়েছে।    বর্ণনা    তথ্যসূত্র    বহিঃসংযোগ    টিওয়াইটি সংবাদ পরিবেশন প্রতিবেদন  Buzz 60 newsertainment রিপোর্ট বিষয়শ্রেণী:আদিরসাত্মক নৃত্যশিল্পী বিষয়শ্রেণী:তাইওয়ানে অন্ত্যেষ্টিক্রিয়া
এদাবাগাইন মসজিদ () হলো তিউনিসের মদিনায় অবস্থিত একটি তিউনিসিয়ান মসজিদ। এটি ট্যানারদের মসজিদ নামেও পরিচিত ছিল। এদাবাগাইন মসজিদ এখন আর বিদ্যমান নেই।Mohamed Belkhodja, Tārīkh maʻālim al-tawḥīd fī al-qadīm wa-fī al-Jadīd, Tunis, al-Maṭbaʻah al-Tūnisīyah, 1939, 429 p   স্থানীয়করণ  এই মসজিদটি সৌক এদাবাগাইন নামক স্থানে অবস্থিত ছিল। এখন এই মসজিদের স্থানটি কিছু নবনির্মিত ঘর দ্বারা প্রতিস্থাপিত হয়েছে।   ব্যুৎপত্তি  চামড়া ট্যানারদের আরবিতে এদাবাগাইন হিসেবে অভিহিত করা হয়। যেহেতু মসজিদটির পাশে চামড়া ট্যানারদের বসবাস ছিল, তাই এই মসজিদটির এরূপ নামকরণ করা হয়েছিল।   তথ্যসূত্র